CELEX: 22016D1294
Language: sk
Date: 2015-04-30 00:00:00
Title: Rozhodnutie Spoločného výboru EHP č. 111/2015 z 30. apríla 2015, ktorým sa mení príloha XIII (Doprava) k Dohode o EHP [2016/1294]

4.8.2016   
               
               
                  SK
               
               
                  Úradný vestník Európskej únie
               
               
                  L 211/68
               
            ROZHODNUTIE SPOLOČNÉHO VÝBORU EHP
      č. 111/2015
      z 30. apríla 2015,
      ktorým sa mení príloha XIII (Doprava) k Dohode o EHP [2016/1294]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Nariadenie Komisie (EÚ) č. 1321/2014 z 26. novembra 2014 o zachovaní letovej spôsobilosti lietadiel a leteckých výrobkov, súčastí a zariadení a o schvaľovaní organizácií a personálu zapojených do týchto činností (1) sa má začleniť do dohody.
               
            
                  (2)
               
               
                  Nariadením (EÚ) č. 1321/2014 sa zrušuje nariadenie Komisie (ES) č. 2042/2003 z 20. novembra 2003 (2) začlenené do Dohody o EHP, a preto je potrebné odkaz naň v rámci Dohody o EHP vypustiť.
               
            
                  (3)
               
               
                  Príloha XIII k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Text bodu 66q [nariadenie Komisie (ES) č. 2042/2003] v prílohe XIII k Dohode o EHP sa nahrádza takto:
      
         „32014 R 1321: nariadenie Komisie (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností (Ú. v. EÚ L 362, 17.12.2014, s. 1).“
      
      Článok 2
      Znenie nariadenia (EÚ) č. 1321/2014 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 1. mája 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 30. apríla 2015.
         
            
               Za Spoločný výbor EHP
            
            
               predseda
            
            Gianluca GRIPPA
         
      
      
         (1)  Ú. v. EÚ L 362, 17.12.2014, s. 1.
      
         (2)  Ú. v. EÚ L 315, 28.11.2003, s. 1.
      
         (*)  Ústavné požiadavky neboli oznámené.